**ΕΝΩΤΙΚΗ ΑΓΩΝΙΣΤΙΚΗ ΚΙΝΗΣΗ ΠΥΡΟΣΒΕΣΤΩΝ**

**. Της Πανελλήνιας Ομοσπονδίας Ενώσεων Υπαλλήλων Πυροσβεστικού Σώματος .**

Τηλ.: **6974881331, 6974055854, 6972620039,** web site: [**www.eakp.gr**](http://www.eakp.gr)**,** email: **info@eakp.gr**

 **Αθήνα 1 Οκτωβρίου 2024**

**ΑΝΑΚΟΙΝΩΣΗ - ΔΕΛΤΙΟ ΤΥΠΟΥ**

**«Οι καταστροφικές δασικές πυρκαγιές δεν είναι φυσικό φαινόμενο, αλλά αποτέλεσμα της συνειδητής εγκατάλειψης των δασικών οικοσυστημάτων»**

Η**Ε**νωτική **Α**γωνιστική **Κ**ίνηση **Π**υροσβεστών εκφράζει τα συλλυπητήριά της στις οικογένειες και τους οικείους των δύο νεκρών συμπολιτών μας που έχασαν τη ζωή τους στην πυρκαγιά που μαίνεται στην Κορινθία.

Οι δύο νέοι θάνατοι έρχονται δυστυχώς να προστεθούν σε εκείνους της Αττικής κατά την πυρκαγιά στον Βαρνάβα και στις εκατοντάδες ανθρώπινες απώλειες των τελευταίων 30 χρόνων.  Για μία ακόμα φορά έχουμε δύο πυροσβέστες τραυματίες κατά την κατάσβεση.

Ενώ ήδη έχει μπει ο Οκτώβριος γινόμαστε μάρτυρες ακόμη μίας πυρκαγιάς που καταστρέφει ανθρώπινες ζωές, δάση, καλλιέργειες, ζώα, λαϊκές περιουσίες.

 Η κυβέρνηση έχει την αποκλειστική ευθύνη. Μερίδιο ευθύνης όμως έχουν και όλες οι προηγούμενες κυβερνήσεις που **«κόπιασαν»** από το 1998 και μετά για να αποσαθρώσουν αντί να αναβαθμίσουν την δασοπροστασία και την πυροπροστασία της χώρας!

Αποδεικνύεται καθημερινά πλέον ότι ο **στρατηγικός τους σχεδιασμός** που βάζει στο ζύγι το κόστος της προστασίας του περιβάλλοντος και το όφελος για τα ταμεία του κράτους και των επιχειρηματιών, έχει φέρει καταστροφικά αποτελέσματα.

**Η ιδιωτικοποίηση, η εμπορευματοποίηση και η μεταφορά αρμοδιοτήτων πυροπροστασίας και δασοπροστασίας, σε ιδιώτες, δήμους, περιφέρειες, Μ.Κ.Ο. και εθελοντικές οργανώσεις καλά κρατεί!**

**ΔΥΝΑΜΩΝΟΥΜΕ** τον αγώνα μαζί με το λαό για να αλλάξει αυτή η δραματική κατάσταση στην πολιτική προστασία της χώρας και για να σώσουμε ό,τι μπορούμε προς όφελος του λαού και του περιβάλλοντος!

**ΕΝΩΤΙΚΗ ΑΓΩΝΣΤΙΚΗ ΚΙΝΗΣΗ ΠΥΡΟΣΒΕΣΤΩΝ**